Andorra meedia

''See artikkel räägib Andorra massimeediast.

pisi|Radio Andorra peahoone (1961)

Andorras oli pikka aega raske käima panna regulaarselt ilmuvaid päevalehti. Väljaandel Valls d'Andorra (1919) oli palju järelkäijaid, aga need olid lühiajalised.Maria Carme Grau Ribot. The Media. – Catalònia culture, nr. 25, 1991, lk 38–40. Riigi esimene ajaleht El Poble Andorrà hakkas ilmuma 1974 päevalehena, kuid 1977 muutus nädalaleheks. Kaks tähtsamat päevalehte on praegu Diari d'Andorra, mida antakse välja pealinnas, ja El Periòdic d'Andorra, mida antakse välja Escaldes-Engordanys.Andorra Newspapers, prensaescrita.com.Political System of Andorra, All Andorra.  Peale selle on olemas Bondia ja Més Andorra. Ilmub ka kohalikke ajalehti.

pisi|RTVA (Ràdio i Televisió d'Andorra), avalik-õiguslik telekanal ja raadiojaam Andorras
Andorras olid varem rahvusvahelised raadiojaamad, mis tegid saateid naabermaade, eriti Prantsusmaa, kuid mitte Andorra kuulajatele. Esimene neist oli Radio Andorra, mis asutati 1939.Aqui Radio Andorra !, aquiradioandorra.free.fr. Aastal 1958 hakkas Radio Andorrale konkurentsi pakkuma Radio des Vallées, mis kuulus Prantsusmaa ettevõttele Société financière de radiodiffusion (Sofirad), mille enamusosanik oli siis Prantsuse riik. Radio des Vallées võttis 1966 uueks nimeks Sud Radio.Andorra profile, bbc.com, 19.12.2012. Pärast vaidlust kaasvürstide ja Andorra enda võimude vahel Andorra käsutuses olevate raadiosageduste kasutamise üle keeldus Andorra uuendamast Radio Andorra ja Sud Radio ringhäälingulitsentse, mistõttu 1981. aastal mõlemad suleti. 

Pärast seda asutas Andorra rahvusliku raadiojaama ja hakkas tegema telesaateid. Ràdio i Televisió d'Andorra on riigiettevõte, mis on raadio Ràdio Nacional d'Andorra (RNA) ja riigi ainukese telekanaliAndorra, | Freedom in the World 2024. Andorra Televisió (ATV) taga. Mõlemad on katalaanikeelsed. Ettevõte asutati 1989.

pisi|Raadiojaama Ràdio Nacional d'Andorra (RNA) logo

Andorras tegutseb üle kümne raadiojaama.The World Factbook, cia.gov. Radio Nacional d’Andorra haldab raadiojaamu Radio Andorra ja Andorra Música. Kommertsraadiojaamade seas on Andorra 7 Radio ja Radio Valira. Katoliiklikku raadiojaama Ràdio Principat haldab Urgelli piiskopkond ning see edastab saateid mõlemal pool piiri.

Andorra meediamaastikku mõjutavad suurel määral Hispaania ja Prantsusmaa kanalid, millest paljusid saab Andorras vaadata ja kuulata. 

Uudisteagentuur Agència de Notícies Andorrana (ANA) alustas tööd detsembris 2008.Informació, ana.ad.

Andorra meediasisule avaldavad selget mõju ärilised, poliitilised ja usulised huvid. Eriti keeruline on kajastada Andorra pankade tegevust.

 Viited